text: [{"text_idx": "#000002", "text": "Ein fra\u0301li\u0301k framf\u00f8rsla, har sera no\u0301gv var gj\u00f8rt burturu\u0301r palli, leikbu\u0301num, og ta\u00f0 riggga\u00f0i sera v\u00e6l. To\u0301nleikurin rigga\u00f0i v\u00e6l til, og eg fekk at vita aftana\u0301, at tey hava sja\u0301lvi sett hann saman."}, {"text_idx": "#000003", "text": "B\u00e6\u00f0i pallmynd og bu\u0301nar vo\u0301ru partur av verk\u00e6tlanini."}, {"text_idx": "#000004", "text": "B\u00e6\u00f0i b\u00f8rn og vaksin livdu seg inn i\u0301 leikin, ta\u00f0 var heilt ty\u0301\u00f0iligt \u2013 og so er ta\u00f0 mi\u0301n sto\u0301ri spurningur kemur: hvat fara tey at tosa um ta\u0301 tey koma aftur i\u0301 sku\u0301la ella barnagar\u00f0?"}, {"text_idx": "#000005", "text": "Sagnir og \u00e6vinty\u0301r er upplagt, men eisini ma\u0301lbur\u00f0ur er vi\u00f0komandi evni, ti\u0301 ta\u00f0 var sto\u0301rur munur a\u0301 ma\u0301lbur\u00f0inum hja\u0301 fra\u0301s\u00f8gufo\u0301lkunum og foreldrunum, sum h\u00f8vdu ein fornan ma\u0301lbur\u00f0, me\u00f0an hinir leikararnir tosa\u00f0u eitt meira nu\u0301ti\u0301mans og livandi ma\u0301l."}, {"text_idx": "#000006", "text": "Li\u0301vfr\u00f8\u00f0iliga vo\u0301ru no\u0301gv ymisk evni, sum kundu veri\u00f0 vi\u00f0gj\u00f8rd, ti\u0301 summir leikarar vo\u0301ru djo\u0301r, t.d. roysningur og kra\u0301ka, og tari var eisini ney\u00f0ugur partur i\u0301 leikinum."}, {"text_idx": "#000007", "text": "Eg eri to\u0301 ikki vi\u0301s i\u0301 at hesi ver\u00f0a kjakevnini sum heild. Hetta sigi eg, ti\u0301 at vit eru ikki serliga von vi\u00f0 at tengja til\u00e6tla\u00f0a l\u00e6ru saman vi\u00f0 ymsu tilt\u00f8kunum. Tey lesandi hava l\u00e6rt no\u0301gv av hesi framf\u00f8rslu, eingin ivi um ta\u00f0, og b\u00f8rnini fingu eina go\u0301\u00f0a uppliving."}, {"text_idx": "#000010", "text": "Anna\u00f0 er so ta\u00f0, at i\u0301 kjalarv\u00f8rrinum a\u0301 leikinum to\u0301k seg upp kjak um at \u00e6tlanin er at ni\u00f0urleggja kreativu breytina. Ikki eitt or\u00f0 er sagt um, at eisini na\u0301ttu\u0301ruvi\u0301sindabreytin og hugvi\u0301sindaliga breytin ver\u00f0a ni\u00f0urlagdar. Fo\u0301lk harmast um, at kreativu l\u00e6rutilgongdirnar ver\u00f0a ni\u00f0urlaga\u00f0ar, siga tey. Eg eri ikki heilt samd, ti\u0301 eg haldi at vit kunnu li\u0301ka v\u00e6l venda ma\u0301linum til ta\u00f0 sum vit i\u0301 Biophilia m\u00e6la til, nevniliga at kreativitetur skal inn i\u0301 allar l\u00e6rugreinar. Leikurin um Grummi Grimhild a\u0301 havsins botni hev\u00f0i ikki veri\u00f0 verri um eisini li\u0301vfr\u00f8\u00f0ilig vi\u00f0urskifti og havfr\u00f8\u00f0ilig vi\u00f0urskifti sluppu vi\u00f0 i\u0301 leikin. Hetta skuldi sja\u0301lvsagt veri\u00f0 gj\u00f8rt vi\u00f0 tv\u00f8rfakligum samstarvi millum fak\u00f8kini."}]